Ponedjeljak, 20.4.2020.

HRVATSKI JEZIK

Iz PID danas učite o životinjama. Malo ćemo povezati PID i HJ.

Kada razmišljamo o domaćim i divljim životinjama, nameće nam se pitanje gdje bismo svrstali kućne ljubimce? Jesu li to domaće ili divlje životinje? Razmisli o tome (ne trebaš pisano odgovarati).

Vjerujem da većina vas ima nekog kućnog ljubimca (psa, mačku, pticu, hrčka, ribice, kornjače itd.).

Zadatak:

Opiši svog kućnog ljubimca: predstavi ga, opiši kako izgleda (glava, tijelo, boja dlake, perja ili krzna, rep, noge), njegove navike, ima li svoje mjesto u kući, družiš li se češće sa svojim ljubimcem u ovo vrijeme izolacije.

Ovu zadaću piši u svoju pisanku. Ne trebaš je slati. Čitat ćemo o ljubimcima u našoj učionici.

Naslov odaberi sam/a. Uz naslov obavezno napiši i datum zadaće.

Ako želiš, svog ljubimca možeš i nacrtati.

Pozdrav od učiteljice!